CELEX: 32009R0477
Language: bg
Date: 2009-06-05 00:00:00
Title: Регламент (ЕО) № 477/2009 на Комисията от 5 юни 2009 година относно класирането на някои стоки в Комбинираната номенклатура

9.6.2009   
            
            
               BG
            
            
               Официален вестник на Европейския съюз
            
            
               L 144/15
            
         
      РЕГЛАМЕНТ (ЕО) № 477/2009 НА КОМИСИЯТА
   
   от 5 юни 2009 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специфични разпоредби на Общността, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 юни 2009 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Продукт, състоящ се от правоъгълна плоча от полузакалено стъкло, върху което са залепени няколко противоотражателни и пъглъщащи слоя от пластмаса.
                              Продуктът няма рамка.
                              Той се използва в производството на плазмени монитори.
                           
                        
               
                  9001 90 00
               
               
                  Класирането се определя от разпоредбите на Общите правила 1, 3, буква б) и 6 за тълкуване на Комбинираната номенклатура и описанието на кодове по КН 9001 и 9001 90 00.
                  Слоевете от пластмаса придават на продукта характеристики на оптичен елемент. Класиране в позиция 7007 като предпазно стъкло, състоящо се от удароустойчиво (закалено) стъкло или многослойно стъкло, се изключва:
                  Немонтираните оптични елементи от пластмаса, със или без оптична обработка, са включени в позиция 9001, (виж също Обяснителните бележки към Хармонизираната система за позиция 9001, буква Г).
                  Следователно продуктът трябва да бъде класиран в код по КН 9001 90 00 като други оптични елементи.
               
            
                  
                              2.
                           
                           
                              Продукт, състоящ се от правоъгълна плоча от полузакалено стъкло, върху което са залепени няколко противоотражателни и пъглъщащи слоя от пластмаса.
                              Продуктът е в рамка от метална лента.
                              Той се използва в производството на плазмени монитори.
                           
                        
               
                  9002 20 00
               
               
                  Класирането се определя от разпоредбите на Общите правила 1, 3, буква б) и 6 за тълкуване на Комбинираната номенклатура и описанието на кодове по КН 9002 и 9002 20 00.
                  Слоевете от пластмаса придават на продукта характеристики на оптичен елемент/оптичен филтър. По тази причина класиране в позиция 7007 като предпазно стъкло, състоящо се от удароустойчиво (закалено) стъкло или многослойно стъкло, формирано от залепени листа (слоесто стъкло), се изключва.
                  Монтираните оптични елементи от пластмаса, със или без оптична обработка, са включени в позиция 9002, (виж също Обяснителните бележки към Хармонизираната система за позиция 9001, буква Г и 9002).
                  Следователно продуктът трябва да бъде класиран в код по КН 9002 20 00 като оптичен филтър.